|  |
| --- |
| **1. PIRKIMO OBJEKTAS** |

Techninė specifikacija yra skirta atrinkti Europos teritorinio bendradarbiavimo tikslo (toliau – ETBT) Interreg VI-A Lietuvos ir Lenkijos bendradarbiavimo per sieną programos projekto „Lietuvos-Lenkijos pasienio jungtys“ (angl. „Connectivity across Lithuanian – Polish border“), Nr. LTPL00352 (toliau – projektas), įgyvendinamo Lietuvos partnerio – akcinės bendrovės „Via Lietuva“, išlaidų teisėtumo ir panaudojimo teisingumo patikras (toliau – tikrinimas) atliekantį paslaugos teikėją (toliau – tikrintoją).

Tikrintojas turi būti nepriklausomas nuo tikrinamo Lietuvos partnerio laikantis Tarptautinės buhalterių federacijos Buhalterių profesionalų etikos kodekse išdėstytų nepriklausomumo reikalavimų.

Tikrintojas įsipareigoja užtikrinti savo darbo dokumentų, iš Lietuvos partnerio gautų dokumentų (ar jų kopijų) ir informacijos konfidencialumą bei apsaugą.

Pirkimo objektas – **Interreg projekto išlaidų teisėtumo ir panaudojimo teisingumo tikrinimo atlikimo paslauga**, suteikta vadovaujantis technine užduotimi.

Paslaugos turi būti teikiamos už šiuos ataskaitinius laikotarpius:

**1 ataskaitinis laikotarpis** nuo 2024-12-01 iki 2025-03-31

**2 ataskaitinis laikotarpis** nuo 2025-04-01 iki 2025-07-31

**3 ataskaitinis laikotarpis** nuo 2025-08-01 iki 2025-11-30

**4 ataskaitinis laikotarpis** nuo 2025-12-01 iki 2026-03-31

**5 ataskaitinis laikotarpis** nuo 2026-04-01 iki 2026-07-31

**6 ataskaitinis laikotarpis** nuo 2026-08-01 iki 2026-11-30

**7 ataskaitinis laikotarpis** nuo 2026-12-01 iki 2027-03-31

**8 ataskaitinis laikotarpis** nuo 2027-04-01 iki 2027-07-31

**9 ataskaitinis laikotarpis** nuo 2027-08-01 iki 2027-11-30

|  |
| --- |
| **2. TECHNINIŲ REIKALAVIMŲ, KURIUOS TURI ATITIKTI PERKAMOS PREKĖS / PASLAUGOS APRAŠYMAS** |

Tikrintojas privalo patikrinti, ar akcinės bendrovės „Via Lietuva“ deklaruotos išlaidos yra teisėtos, teisingos ir tinkamos finansuoti, atsižvelgdamas į 2021 m. birželio 24 d. Europos Parlamento ir Tarybos reglamento (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės 63–68 straipsnių ir Reglamento (ES) Nr. 2021/1059 37–44 straipsnių nuostatas bei vadovautis: tarptautinės buhalterių federacijos patvirtintais tarptautiniais susijusių paslaugų standartais, taikomais užduotims, susijusioms su iš anksto sutartomis procedūromis; Tarptautinės buhalterių federacijos patvirtinto Buhalterių profesionalų etikos kodekso nuostatomis; pagrindiniuose programos dokumentuose nustatytais reikalavimais ir ES ir nacionaliniais teisės aktais.

Techninėje užduotyje pateikiamos nuorodos į Interreg VI-A Lietuvos ir Lenkijos bendradarbiavimo per sieną programos reikalavimus ir procedūras (žr. žemiau). Interreg VI-A Lietuvos ir Lenkijos bendradarbiavimo per sieną programos projektų ataskaitų teikimo, tikrinimo procesai ir reikalavimai, ką tikrintojas turės patikrinti, kokiais terminais ir kokiu būdu šią informaciją pateikti, yra detaliau aprašyti Interreg VI-A Lietuvos ir Lenkijos bendradarbiavimo per sieną programos dokumentuose, nurodytuose šios techninės specifikacijos (techninės užduoties) 3 skyriuje.

**Tikrintojas visą tikrintojo paslaugos teikimo laikotarpį turi atitikti šiuos Reglamento (ES) Nr. 2021/1059 46 straipsnio 9 dalyje ir Programos įgyvendinimo taisyklėse nustatytus reikalavimus:**

1. būti nacionalinės apskaitos specialistų arba audito įstaigos ar institucijos, kuri savo ruožtu priklausytų Tarptautinei apskaitos specialistų federacijai (toliau – IFAC), nariais;
2. būti nacionalinės apskaitos specialistų arba audito įstaigos ar institucijos, kuri nėra IFAC narė, tačiau įsipareigoja atlikti valdymo patikrinimus pagal IFAC standartus bei etiką, nariais;
3. būti registruoti kaip teisės aktų nustatytą auditą atliekantys auditoriai valstybėje narėje veikiančios viešosios priežiūros įstaigos tvarkomame viešame registre, vadovaujantis Europos Parlamento ir Tarybos direktyvoje 2006/43/EB (21) nustatytais viešosios priežiūros principais, arba
4. būti registruoti kaip teisės aktų nustatytą auditą atliekantys auditoriai trečiojoje valstybėje, valstybėje partnerėje ar užjūrio šalyje bei teritorijoje veikiančios viešosios priežiūros įstaigos tvarkomame viešame registre su sąlyga, kad tam registrui taikomi atitinkamos valstybės teisės aktuose nustatyti viešosios priežiūros principai.
5. turi teisę verstis audito veikla;
6. būti nepriklausomu nuo tikrinamo Lietuvos partnerio pagal Tarptautiniame apskaitos profesionalų etikos kodekse ir Lietuvos Respublikos finansinių ataskaitų audito įstatyme išdėstytus nepriklausomumo ir objektyvumo reikalavimus ir pateikęs Lietuvos partneriui atitinkamas deklaracijas (žr. 1 priedas – Tikrintojo nepriklausomumo deklaracijos forma ir 2 priedas – Auditoriaus nepriklausomumo deklaracijos forma)(pateikiama su Pasiūlymu);
7. būti apsidraudusiam civilinės atsakomybės draudimu Lietuvos Respublikos finansinių ataskaitų audito įstatymo nustatytomis sąlygomis ir tvarka; metinė civilinės atsakomybės draudimo suma yra ne mažesnė kaip nustatyta Lietuvos Respublikos finansinių ataskaitų audito įstatymo 21 straipsnyje; civilinės atsakomybės draudimo objektas yra paslaugos teikėjo civilinė atsakomybė už žalą, kuri padaryta Lietuvos partneriui ir (arba) tretiesiems asmenims teikiant projekto tikrinimo paslaugą. Paslaugos teikėjas pateikia šį reikalavimą atitinkantį dokumentą.

Tikrinimo atlikimo terminas - ne vėliau kaip 1 (vienas) mėnuo nuo projekto įgyvendinimo ataskaitos ir (arba) dokumentų iš akcinės bendrovės „Via Lietuva“ gavimo dienos, ir ne vėliau kaip 2 (du) mėnesiai nuo projekto ataskaitinio laikotarpio pabaigos.

Tikrintojas privalo tinkamai, pagal Europos Komisijos reglamentuose, nacionaliniuose ir programų dokumentuose nustatytus reikalavimus, dokumentuoti teikiamas paslaugas ir tikrintojo darbo dokumentai privalo būtų prieinami programą įgyvendinančiosioms institucijoms, programos įgyvendinimo priežiūrą vykdančioms institucijoms ir jų įgaliotiems atstovams.

Tikrintojas privalo užpildyti ir Lietuvos partneriui pateikti tikrinimo klausimų lapus, pagal Programos nustatytus reikalavimus ir (arba) šios techninės užduoties 3-ame priede pateikiamą formą.

Tikrintojas mažiausiai vieną kartą per projekto įgyvendinimo laikotarpį, bet ne vėliau kaip iki Lietuvos partnerio galutinės projekto įgyvendinimo ataskaitos pateikimo termino dienos, turi atlikti projekto patikrinimą (-us) vietoje. Projekto patikrinimo vietoje rezultatai turi būti pateikti projekto patikrinimo vietoje ataskaitoje pagal atitinkamos programos nustatytą formą ir (arba) tikrintojo parengtą formą, kuri turi būti parengta ir pateikta Lietuvos partneriui per 5 darbo dienas nuo patikrinimo vietoje dienos, bet ne vėliau kaip iki galutinės projekto įgyvendinimo ataskaitos tvirtinimo dienos.

Tikrintojas turi Fkonsultuoti Lietuvos partnerį žodžiu ir raštu projekto finansinės apskaitos, projekto išlaidų atitikties finansavimo reikalavimams klausimais.

Tikrintojas privalo užtikrinti iš akcinės bendrovės „Via Lietuva“ ir (arba) Lietuvos programos įgyvendinančiųjų institucijų gautų dokumentų (ar jų kopijų) ir informacijos konfidencialumą ir duomenų apsaugą.

Tikrintojas visą tikrintojo paslaugos teikimo laikotarpį turi atitikti pagrindiniuose programos dokumentuose arba Reglamento (ES) Nr. 2021/1059 46 straipsnio 3-9 dalyse išvardytus reikalavimus.

Bendroji informacija apie projektą: 2024 m gruodžio 1 d. pradėtas įgyvendinti Interreg VI-A Lietuvos ir Lenkijos bendradarbiavimo per sieną programos projektas „Lietuvos-Lenkijos pasienio jungtys“ (angl. „Connectivity across Lithuanian – Polish border“), Nr. LTPL00352. Projekto trukmė 36 mėnesiai.

Bendras 4 partnerių projekto biudžetas 12.927.343,38 Eur, biudžeto dalis, tenkanti akcinei bendrovei „Via Lietuva“ 6.701.851,04 Eur.

Bendras projekto tikslas – skatinti geros kaimynystės principus ir lygiavertį socialinį-ekonominį vystymąsi ir ES šalių-kaimynių bendradarbiavimą Lietuvos ir Lenkijos pasienio regionuose.

Partnerystės projekte akcinė bendrovė „Via Lietuva“ įgyvendins Valstybinės reikšmės kelio Nr. 2505 Leipalingis–Kapčiamiestis–Kauknoris sutvarkymo projektą, apimantį ir kitas abiejų šalių bendradarbiavimo veiklas. Atnaujinamo ruožo ilgis yra 10 km (nuo 18,1 km iki 28,1 km).

|  |
| --- |
| **3. DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI** |

Atlikdamas tikrinimą, tikrintojas privalo vadovautis šiais Lietuvos – Lenkijos programos dokumentų reikalavimais:

1. Programos vadovo IV.2 dalimi „Reporting and payment procedure“ (https://lietuva-polska.eu/wp-content/uploads/2023/01/Programme-manual-for-the-1st-call.pdf );
2. Metodologija kontrolieriams dėl išlaidų patvirtinimo – „Methodology for national controllers on risk-based management verification of expenditure“: https://lietuva-polska.eu/wp-content/uploads/2024/06/Risk-based-management-verification-for-Controllers.pdf.

Paveikslėlis, kuriame yra tekstas, ekrano kopija, Šriftas, Elektrinė mėlyna spalva

Automatiškai sugeneruotas aprašymas

|  |  |
| --- | --- |
| **Dokumentas** | **Nuoroda į dokumentą** |
| Programos reikalavimai: |  |
| *Programos vadovo IV. dalis „Project implementation and reporting“* | [OSI\_-Programme-Manual-version-2-2024-04-11.pdf](https://lietuva-polska.eu/wp-content/uploads/2024/04/OSI_-Programme-Manual-version-2-2024-04-11.pdf) |
| *„Methodology for controllers on Risk based management verification of expenditure of the projects of the (Interreg VI-A) Lithuania – Poland Cooperation Programme”* | [Risk-based-management-verification-for-Controllers.pdf](https://lietuva-polska.eu/wp-content/uploads/2024/06/Risk-based-management-verification-for-Controllers.pdf) |
| **TIKRINTOJO PATVIRTINIMAS** | Lietuva-polska.eu Portale |